Cassiel Ato Forson

Cassiel Ato Baah Forson yɛ Ghana amanyɛnyi na ɔyɛ Ghana Amansin a ɔtɔ do anan (4) no Mbrahyɛbegua a ɔtɔ do esuon (7) na awɔtwe (8) no munyi a ogyina Ajumako-Enyan-Esiam Ambatow mpasua do a ɔwɔ Finimfin Mantɔw ananmu wɔ National Democratic Congress (NDC) tekiti do.https://web.archive.org/web/20231130081625/https://www.parliament.gh/mps?mp=24https://web.archive.org/web/20221121172247/https://www.peacefmonline.com/pages/politics/politics/202201/459152.php Afe 2013 mu no ɔyɛɛ sikasɛm soafo abadziekyir (deputy minister for Finance).https://web.archive.org/web/20200203122624/https://www.ghanaweb.com/GhanaHomePage/NewsArchive/Akufo-Addo-spent-GH-63m-on-foreign-travels-in-9months-NDC-s-Ato-Forson-820321https://www.newsghana.com.gh/meet-cassiel-ato-forson-the-deputy-finance-minister-designate/

 Ɔbra Ahyɛse na Nwomasua 
Wɔwoo Dr. Forson wɔ 5 Dzifuu 1978 na ofi Ajumako Bisease a ɔwɔ Ghana Finimfin Mantɔw mu. Onyaa PhD wɔ Edwumayɛ na Edwumayɛ mu (sikasɛm a wɔapaw) wɔ Fankwa 2020 mu wɔ Kwame Nkrumah Esuapɔn a ɔhwɛ Nyansahu na Mfirdwuma do (Kwame Nkrumah University of Science and Technology - KNUST) wɔ Ghana. Ansaana Forson no rinya oduruyɛfo abɔdzin krataa no, na ɔwɔ master’s degrees ebien: Nyansaho mu master of Science wɔ Towtua mu wɔ Oxford Esuapɔn, UK na Master of Science abɔdzin krataa fofor wɔ sikasɛm mu wɔ KNUST. Onyaa akontaabu ho abɔdzin krataa a edzi kan wɔ South Bank Esuapɔn a ɔwɔ London no mu.https://citinewsroom.com/2020/09/ato-forson-gets-phd-from-knust/

Dr. Forson yɛ Asoɛe a Ɔhwɛ Akontaabu a Hɔnagye Dzin do (Institute of Chartered Accountants), Ghana no munyi na ɔyɛ Akontaabufo Asoɛe a Ɔhwɛ Towtua do (Chartered Institute of Taxation) no nyɛnko.https://web.archive.org/web/20240926074234/https://ghanamps.com/mps/details.php/?id=5362

 Edwuma 
Dr. Forson yɛ Ghana Mbrahyɛbagua, Sikasɛm ho Ɔbemfo (Fiscal Economist), Akontaabu Ɔbenfo (Chartered Accountant), Tow ho edwumayɛfo (Tax practitioner) na Edwumayɛfo a ɔwɔ Edwumayɛ mu (Entrepreneur) suahun a ɔbor mfe eduonu wɔ ankorankor na ɔman ndwuma nyinara mu. Nna ɔyɛ Forson Contracts Limited a ɔwɔ United Kingdom no kwankyerɛfo panyin. Na ɔsan nso yɛɛ edwuma dɛ Omega Africa Holding Limited edwumayɛfo panyin (Chief Executive Officer).

 Amanyɛsɛm 
Oduruyɛfo (Dr.) Forson yɛ National Democratic Congress (NDC) no munyi. Ɔyɛ NDC mbrahyɛbaguanyi ananmusifo wɔ Ajumako-Enyan-Esiam ambatow mpasua mu fir afe 2009. Seseiara ɔyɛ Dɔm Kumaa Banodzinyi (Minority Leader).https://www.businessghana.com/https://citinewsroom.com/2022/10/your-mickey-mouse-debt-restructuring-will-hurt-ghana-ato-forson-to-govt/

 Afe 2008 Ambatow 
Afe 2008 mu no, osii akan wɔ Ghana Amansan Ambatow mu na odzii nkonyim. Onyaa amba 18, 593 a ogyina hɔ ma ambatow a wɔtow no nyinara mu 51.66% na ɔno ntsi odzii akansifo afofor a  wɔyɛ William Kow Arthur-Baiden, Alex Arthur, Rexford Mensah na Evans Addo-Nkum ka ho do nkonyim.https://web.archive.org/web/20221121172247/https://ghanaelections.peacefmonline.com/pages/2008/central/67/index.php

 Afe 2012 Ambatow 
Wɔ National Democratic Congress tekiti ase bio no, osii akan wɔ afe 2012 Ghana Amansan Ambatow no mu na ɔdzii nkonyim dzenam amba 24,752 a ɔnyae a ɔyɛ ambatow a wɔtow nyinara mu 52.67%.https://web.archive.org/web/20200203122630/https://ghanaelections.peacefmonline.com/pages/2012/central/67/index.php

 Afe 2016 Ambatow 
Afe 2016 mu no, ɔsan sii akan wɔ afe 2016 Ghana Amansan Ambatow no mu na ɔsan dzii nkonyim bio maa no hokwan dɛ ɔgyina nye ambatow mpasua ananmu wɔ afe a ɔtɔ do ebiasa (3). Wɔ afe 2016 ambatow no mu no, ɔnye Ransford Emmanuel Kwesi Nyarko, Jerry Henry Quansah, Sarah Mensah na Monica Daapong sii akan. Ɔdzii hɔn do nkonyim dzenam amba 25,601 a ɔnyae a ɔyɛ ambatow a wɔtow nyinara mu 53.55%.https://web.archive.org/web/20200203122629/https://ghanaelections.peacefmonline.com/pages/2016/central/67/index.php

 Afe 2020 Ambatow 
Afe  2020 Ghana amansan ambatow mu no, ɔsan dzii nkonyim wɔ mbrahyɛbagua no mu a onyaa amba 39,229 a ɔyɛɛ 58.1% wɔ ambatow a wɔtow nyinara mu ber a NPP mbrahyɛbaguanyi Etuaful Rashid Kwesi nyaa amba 28,229 a ɔyɛɛ 41.8% wɔ ambatow a wɔtow nyinara mu na NDP mbrahyɛbagua mu kandzifo Samuel Akombisa nyaa amba 117 a ɔyɛɛ ambatow a wɔtow nyinara mu 0.2%.https://web.archive.org/web/20221121112520/https://ghanaelections.peacefmonline.com/pages/2020/parliament/central/ajumako_enyan_essiam/https://web.archive.org/web/20230604051635/https://electiondatacenter.theghanareport.com/election-results/2020-2/central-region/ajumako-enyan-esiam/

 Ɔsoafo Abadziekyir a ɔhwɛ Sikasɛm do 
Afe 2009 mu no ɔbɛyɛɛ Ghana Mbrahyɛbaguanyi na ɔyɛɛ sikasɛm soafo abadziekyir wɔ afe 2013 mu. Dɛ Ɔsoafo abadziekyir no, ɔyɛɛ Ghana Sikasɛm Sohwɛ Kuw no munyi (member of Ghana's Economic Management Team). Ɔsan nso asom wɔ board ahodoɔ bi mu a Bank of Ghana na Ghana Cocoa Board dze ka ho. Ɔsan so yɛ Ghana Amrado Panyin (Ghana's Alternate Governor) wɔ Amanaman Ntsam Sikakorabea (International Monetary Fund - IMF) na Wiadze Sikakorabea (World Bank). Wɔdaa nye nyimdze nso edzi ber a na ɔyɛ Boayikuw a wɔdze Ghana Sikasɛm ho Amannyebɔ Nhyehyɛe a Hɔn aka abom (Ghana Integrated Financial Management Information System Reforms - GIFMIS) dzii dwuma no eguamtsenayni no.

 Boayikuw ahorow 
Forson yɛ Sikasɛm Boayikuw no munyi a ɔwɔ Dzibea (Ranking Member of the Finance Committee); ɔyɛ Aban Boayikuw no munyi; ɔyɛ amanandze Nsɛm Boayikuw no munyi (member of the Foreign Affairs Committee) na ɔsan yɛ Boayikuw a Wɔpaw Nnyimpa Boayikuw no munyi (member of the Committee of Selection Committee).

 N'abrabɔ 
Forson yɛ Kristonyi. Wawar na ɔwɔ mba ebien (2).

 Ekyingye 
Wɔkyerɛ dɛ Forson maa Ghana hweer sika wɔ ambulance 200 a ɔtɔɔ wɔ afe 2014 na 2016 ntamu.https://www.ghanaiantimes.com.gh/dr-ato-forson-to-appear-in-court-today-over-allegations-of-causing-financial-loss-to-the-state/https://www.graphic.com.gh/news/general-news/ato-forson-s-trial-health-minister-counsel-clash-over-ambulance-deal.html

 Nhwɛdo 

Nkyekyεmu:Ghana Amanyɛnyi
Nkyekyεmu:Ghana Mbrahyɛbaguafo 2021-2025
Nkyekyεmu:Ghana mbrahyɛbaguafo 2005-2009
Nkyekyεmu:Ghana mbrahyɛbaguafo 2009–2013
Nkyekyεmu:Ghana mbrahyɛbaguafo 2013–2017
Nkyekyεmu:Ghana mbrahyɛbaguafo 2017–21